
- PRIOPĆENJE ZA MEDIJE
Poreč, 14. kolovoza 2025.

Summer Wine Park Festival – još danas uživajte u porečkim vinima uz zalazak sunca


Večeras, od 19 sati nadalje, u jednom od najljepših gradskih parkova – Parku Olge Ban, tik uz more i šetnicu, održava se posljednji dan nove porečke ljetne manifestacije - Summer Wine Park Festival.

Organizatori manifestacije su Turistička zajednica grada Poreča, Grad Poreč-Parenzo i Udruga Agro-Poreč, a festival je u samo dva dana postao omiljeno okupljalište ljubitelja vina i opuštene atmosfere.

Posjetitelji ovdje mogu uživati u vinima lokalnih vinara – članova Udruge Agro-Poreč, proizvođačima Vina Brčić, Kadum Wines, Damjanić Vina, Vina Ritoša, Terzolo Vina, Vina DeValentinis i Mušković Vina. Ponudu upotpunjuju poznati brend Festigia iz Agrolagune te tvrtka Martesi, poznata po domaćim žesticama i originalnim koktelima.

Na štandu s oznakom Istrian Quality (IQ), tvrtka Jurikta nudi selekciju vina, rakija, maslinovih ulja, kobasica, sireva i drugih lokalnih delicija.

Za glazbenu kulisu cijele večeri zadužen je DJ Mr. G, a posebna atmosfera parka pod krošnjama drveća uz pogled na more čini ovaj festival jedinstvenim doživljajem.

Ne propustite posljednju večer – vidimo se večeras u Parku Olge Ban!

